Roger Milla

Roger Milla, Albert Roger Mooh Miller jaioa, (Jaunde, 1952ko maiatzaren 20a), Kamerungo futbolari ohia da, aurrelari moduan jokatzen zuena. Nazionalitate frantsesa ere badu. Batez ere Frantzian egindako karrera emankorrari esker belaunaldi oso bat markatu zuen. "Lehoi zaharra" goitizena ipini zioten..

Biografia 
Millak 11 urte zituenean familia Jaundetik Dualara joan zen bizitzera aitaren lana medio.

Hamahiru urte zituela, lehen futbolari-lizentzia sinatu zuen Dualako Tximistekin (L'Éclair). Bere teknikak eta golerako senak harridura eragin zuren. 18 urterekin Dualako Leopardoekin (Léopards Douala) fitxatu zuen eta Kamerungo bi txapelketa lortu zituen. 1976an, Jaundeko Trumoira (Tonnerre Yaoundé) joan zen jokatzera eta abizena Milla bihurtu zuen hots afrikarra zuelako. Urte horretan bere lehen Afrikako Urrezko Baloia irabazi zuen. Bigarrena 1990an lortu zuen. Orduantxe hasi zen Kamenrungo selekzioarekin jokatzen.

1979an Frantziara abiatu zen futbolari-karrera jarraitzea. Lehenik Valenciennes FC taldean aritu zen eta 1979an Monakorekin fitxatu zuen.1980an Kortsikara joan zen, SC Bastiara non 4 urte egingo dituen. 1984an kontinentera itzuli zen Saint-Etiennera eta, ondoren Montpellierrera (1896). Bertan erretiroa hartu zuen 1989an.

Dena dela, 1989an Reunion uharteko Saint-Pierroise taldeko eskaintza onartu zuen irlako Ohorezko Maila Erregionalean jokatzeko eta bertan Reuniongo Txapelketa irabazi zuen.

Egun, UNICEFen enbaxadorea da bere jaioterrian.

Kamerungo selekzioa 
1978an debutatu zuen Kamerungo selekzioarekin eta 104 partida jokatu zituen guztira. Bi aldiz irabazi zuen Afrikako Nazioen Kopa: 1984an eta 1988an.

1982an Espainiako Munduko Txapelketan parte hartu zuen bere selekzioarekin eta 1984an Los Angelesko Joko Olinpikoetan.

1987an selekzioa uztea erabaki zuen. Alabaina, 1990an Italiako Munduko Txapelketan parte hartzeko konbentzitu zuen Paul Biyak, Kamerungo presidenteak. Ordurako erretiroa hartuta zegoen. Mundial horretan Milla izarretako bat izan zen. Bigarren zatiak baino ez zituen jokatu, baina 4 gol sartzeaz gain selekzioaren lidergoa hartu zuen. Kamerun final laurdenetara ailegatu zen, Afrikako selekzio batek inoiz lortutako sailkapenik onena. Milla txapelketako All-Star taldean sartu zuen FIFAk.

1994an, jada 42 urte zituelarik Estatu Batuetako Munduko Txapelketa jokatu zuen. Gol bat sartu zuen, munduko txapelketa batean golik egin duen jokalari zaharren bihurtuz.

Palmaresa

Klubetan 

 Dualako Leopardoak. Kamerungo txapelketa 1972an eta 1973an
 Dualako Trumoia. 1975ean Kopa Irabazleen Afrikako Kopa.
 Montpellier. 2. Mailako Frantziakotxapelketa 1987an
 Monako. Frantziako kopa 1980an
 Bastia. Frantziako kopa 1981an
 JS Saint-Pierroise. Reuningo txapelketa 1989an

Selekzioarekin 

 102 partida eta 28 gol
 Afrikako Nazioen kopa 1984ean eta 1988an

 3 Munduko Txapelketa. 1982an,1990ean eta 1994an. 5 gol guztira.

Sariak 

 Afrikako Urrezko Baloia 1976an eta 1990an
 Goleatzailerik onena 1986ko eta 1988ko Afrikako Nazioen Kopan
 FIFA 100 zerrendako kide.
 Kamerungo mendeko jokalaririk onena IFFHSren aburuz
 Afrikako mendeko bigarren jokalaririk onena IFFHSren aburuz.
 Afrikako mendeko jokalaririk onena L'Équipen arabera.
 Afrikako Futbol Konfederazioak atzen 50 urteetako Afrikako jokalaririk onena izendatu zuen 2007an.
 Ohorezko Legioa jaso zuen 2006an.

Taldeak

Erreferentziak

Kanpo estekak 

Kamerungo futbolariak
AS Monaco FCeko futbolariak
1984ko Udako Olinpiar Jokoetako futbolariak